
Installáció - aranymetszés

Installáció
Méretek: 3 elem, 70x100 cm, 40x40x40 cm, 15x150 cm
Anyagok: természetes és mesterséges anyagok, drót, moha, fa, textil stb.
Elkészítés éve: 2012
Munkám tervezésekor eredetileg az aranymetszés elvéből indultam ki, olyan módon próbáltam alkalmazni, hogy megfigyelhessem, ez a harmonikus arányrendszer, hogyan érvényesül, ha különböző matériákat használok föl.
A fő irányvonalat az más minőségű anyagok – természetes és mesterséges – ütköztetése adta. Természetművészeti irányból közelítettem meg az installálás feladatát,de nem olyan módon, hogy az adott környezetben hely specifikusan használom az anyagokat, hanem a természet kis darabjait hoztam el eredeti helyükről , kiemeltem saját természetes rendjükből és mesterséges rendszerbe komponáltam, geometrikus formákba kényszerítettem, majd a művet mesterséges környezetbe helyeztem el. Ez egyfajta feszültséget teremt.
Az aranymetszés a természet alkotta rend, általános érvényű szabály, de az ember által megfogalmazva geometrikus renddé válik, ebbe szorulnak vissza a természeti formák, így az eredetiség mesterségesen eredeti.
Ahogy az ember a saját szemszögéből a saját szűrőjén keresztül észleli a világ jelenségeit, de azok attól még megmaradnak saját természetükben.
Az installáció három elemből áll, egymáshoz való helyzetük már nem az aranymetszés elvére reagál, inkább ösztönös igény szerint állt össze. A felhasznált anyagok egy része múlandó, így érdekes megfigyelni hogyan változik a mű az idő múlásával.



